漢獻帝東歸
參考資料

↑  . 沈伯俊主编；梅凯等绘画；沈伯俊等撰文 成都：成都地图出版社 2004 第31页.
↑  《後漢紀》卷28：庚午，鎮東將軍張濟自陝至，欲和傕、汜，遷乘輿幸他縣。使太官令孫篤、綏民校尉張裁宣諭十反。汜、傕許和，質其愛子。
↑  《後漢紀》卷28周天游註：范書董卓傳作「出屯曹陽」，通鑑作「出屯池陽」。按續漢郡國志，河陽屬河南尹，曹陽乃弘農所屬之曹陽亭，皆在華陰之東，均誤。當以通鑑為是。
↑  《後漢書》卷72：李傕出屯曹陽。以張濟為驃騎將軍，復還屯陝。遷郭汜車騎將軍，楊定後將軍，楊奉興義將軍。又以故牛輔部曲董承為安集將軍。汜等並侍送乘輿。
↑  《後漢紀》卷28：秋七月甲子，車駕出宣平門。汜兵數百人前曰：「此天子非也？」左右皆將戟欲交，侍中劉艾前曰：「是天子也。」使參乘高舉帷，〔帝言〕諸兵：「何敢逼至尊邪？」汜兵乃卻，士眾皆稱萬歲。夜到霸陵，從者皆饑，張濟賦給各有差。
↑  《後漢紀》卷28：上曰：「祖宗皆在洛陽，靈懷皇后宅兆立，未遑謁也，夢想東轅，日夜以冀，臨河誰謂其廣，望宋不謂其遠，而汜復欲西乎？」遂終日不食。浦曰：「可且幸近縣。」。（周天游註：通鑑「浦曰」作「汜聞之曰」，是。）
↑  《後漢紀》卷28：八月甲辰，車駕幸新豐。張濟諷尚書徵河西太守劉玄，欲以所親人代之。上曰：「玄在郡連年，若有治理，迨遷之；若無異效，當有召罰，何緣無故徵乎？」尚書皆謝罪。上既罪濟所諷也，詔曰：「濟有拔車駕之功，何故無有表而私請邪？一切勿問。」濟聞之，免冠徒跣謝。
↑  《後漢紀》卷28：丙子，郭汜等令車駕幸郿。侍中种輯、城門校尉眾在汜營，密告後將軍楊定、安集將軍董承、興義將軍楊奉，令會新豐。定等欲將乘輿還洛陽，郭汜自知謀泄，乃棄軍入南山。
↑  《後漢紀》卷28：冬十月戊戌，汜黨夏育、高碩等欲共為亂，脅乘輿西行。侍中劉艾見火起不止，曰：「可出幸一營，以避火難。」楊定、董承將兵迎天子幸楊奉營，上將出，夏育等勒兵欲止乘輿，楊定、楊奉力戰破之，斬首五千級。壬寅，行幸華陰
↑  《後漢紀》卷28：寧輯將軍段煨具服御及公卿已下資儲，欲上幸其營。猥與楊定有隙，迎乘輿，不敢下馬，揖馬上。侍中种輯素與定親，乃言段煨欲反。上曰：「煨屬來迎，何謂反？」對曰：「迎不至界，拜不下馬，其色變也，必有異心。」於是太尉楊彪、司徒趙溫、侍中劉艾、尚書梁紹等曰：「段煨不反，臣等敢以死保，車駕可幸其營。」董承、楊定言曰：「郭汜來在煨營。」詔曰：「何以知？」文禎、左靈曰：「弘農督郵知之。」因脅督郵曰：「今郭汜將七百騎來入煨營。」天子信之，遂路次於道南。
↑  《後漢紀》卷28：丁未，楊奉、董承、楊定將攻煨，使种輯、左靈請帝為詔。上曰：「王者攻伐，當上參天意，下合民心。司寇行刑，君為之不舉，而欲令朕有詔邪？」不聽。輯固請，至夜半猶弗聽。奉乃輒攻煨營。
↑  《後漢紀》卷28：定等攻煨營十餘日不下，煨供給御膳、百官，無有二意。司隸校尉管郃以為不宜攻煨，急應解圍，速至洛陽。定等患之，使楊奉請為己副，欲殺之。帝知其謀，不聽。詔使侍中、尚書告喻之，定等奉詔還營。
↑  《後漢紀》卷28：李傕、郭汜悔令車駕東，聞定攻段煨，相招共救之，因欲追乘輿。楊定聞傕、汜至，欲還藍田，為汜所遮，單騎亡走。是時張濟復與催、汜合謀，欲留乘輿於弘農。
↑  《後漢紀》卷28：十二月（周天游註：　范書獻帝紀作「十一月」。按十二月丁酉朔，無壬申。袁紀下文有壬申，則當以范書為是。），行幸弘農。濟、汜、傕追乘輿，衛將軍楊奉、射聲校尉沮雋力戰，乘輿僅得免。雋被創墜馬，傕謂左右曰：「尚可活否？」雋罵之曰：「汝等凶逆，逼劫天子使公卿被害，宮人流離，亂臣賊子，未有此也。」傕乃殺之。雋時年二十五，其督戰訾置負其尸而瘞之。濟等抄掠乘輿物及秘書典籍，公卿已下、婦女死者不可勝數。
↑  《後漢紀》卷28：壬申，行幸曹陽。傕、汜、濟并力來追。董卓、楊奉間使至河東，招故白波帥李樂、韓暹、胡才及匈奴右賢王去卑牽其眾來，與傕等戰，大破之，斬首數千級。
↑  《後漢紀》卷28：庚申（周天游註：范書獻帝紀作「庚辰」，通鑑同袁紀。疑其上脫「十二月」三字。），車駕發東，董承、李樂衛乘輿，胡才、楊奉、韓暹、匈奴右賢王於後為距。傕等來追，王師敗績，殺光祿勳鄧淵，廷尉宣璠、少府田芬、御史鄧聘、大司農張義。
↑  《後漢紀》卷28：是時司徒趙溫、太常王絳、衛尉周忠、司隸校尉管郃為傕所遮，欲殺之。賈詡曰：「此皆大臣，卿奈何害之也？」傕乃止。
↑  《後漢紀》卷28：是時虎賁羽林行者不滿百人，傕等繞營叫喚，吏士失色，各有分散之意。李樂懼，欲令車駕御船過砥柱，出孟津。詔曰：「千金之子，坐不垂堂。孔子慎馮河之危，豈所謂安居之道乎？」太尉楊彪曰：「臣弘農人也，自此東有三十六灘，非萬乘所當登也。」宗正劉艾曰：「臣前為陝令，知其險。舊故有河師，猶有傾危，況今無師。太尉所慮是也。」董承等以為宜，令劉太陽使李樂夜渡具船，舉火為應。
↑  《後漢紀》卷28：上與公卿步出營，臨河欲濟。岸高十餘丈，不得下。議欲續馬轡繫帝腰。時后兄伏德扶后，一手挾絹十匹。董承使符節令孫儼從人間斫后，左靈曰：「卿是何等人也！」以刀扞之，殺旁侍者，血濺后衣。伏德以馬轡不可親腰，以絹為輦下。校尉向弘居前負帝下，至河邊。餘人皆匍匐下，或有從岸上自投，冠幘皆壞。
↑  《後漢紀》卷28：既至河邊，士卒爭赴舟，董承、李樂以戈擊破之。帝乃御船，同舟渡者皇后、貴人、郭趙二宮人、太尉楊彪、宗正劉艾、執金吾伏完、侍中种輯、羅邵、尚書文禎、郭浦、中丞楊眾、侍郎趙泳、尚書郎馮碩、中官僕射伏德、侍郎王稠、羽林郎侯折、衛將軍董承、南郡太守左靈，府史數十人。餘大官及吏民不得渡甚眾，婦女皆為兵所掠奪，凍溺死者不可勝數。衛尉士孫瑞為傕所殺。傕見河北有火，遣騎候之，適見上渡河，呼曰：「汝等將天子去邪？」董承懼射之，以被為幔。既渡，幸李樂營。河東太守王邑來貢獻，勞百官。
↑  《後漢紀》卷28：丁亥，幸安邑。王邑賦公卿以下綿絹各有差。封邑為列侯。（周天游註：案獻帝起居注，邑封安陽亭侯。）
↑  《後漢紀》卷28：庚子，拜胡才為征北將軍，領并州牧；李樂為征西將軍，領涼州牧；韓暹為征東將軍，領幽州牧，皆假節，開府如三公〔一〕。遣太僕韓融至弘農，與傕、汜連和，還所掠宮人、公卿、百官及乘輿、車駕數乘。
↑  《後漢紀》卷28：乙卯，建義將軍張陽自野王來，與董承謀迎乘輿還洛陽。（周天游註：三國志、范書「張陽」均作「張楊」，袁紀恐誤。）
↑  《後漢紀》卷28：是時董承、張陽欲天子還洛陽，楊奉、李樂不欲。尚書上官洪言還洛之議，李樂斬洪。由是諸將錯亂，更相疑貳。董承奔野王，韓暹屯聞喜。胡才、楊奉之塢鄉，欲攻韓暹，上使人喻止之。（周天游註：范書、通鑑在「董承」上均有「韓暹攻董承」句，袁紀恐脫。）
↑  《後漢紀》卷29：夏五月丙寅，遣使至楊奉、李樂、韓暹營，求送至洛陽，奉等從詔。
↑  《後漢紀》卷29：六月乙未，車駕幸聞喜。楊奉、胡才悔令乘輿去，乃與李樂議，欲還大駕，詐言「當遊澠池東，以避匈奴」，上不從。
↑  《後漢紀》卷29：丙辰，行至洛陽，幸故常侍趙忠宅。張楊治繕宮殿。
↑  《後漢紀》卷29：八月辛丑，天子入南宮楊安殿。楊以為己功，故因以名。楊謂諸將曰：「天子當與天下共之，辜有公卿大臣，楊當扞外難，何事京都？」遂還野王。楊奉亦屯梁。
↑  《後漢紀》卷29：於是曹操議欲迎乘輿。或曰：「山東未定，韓暹，楊奉親與天子還京，北連張陽，未可卒制。」司馬荀彧勸之曰：「昔高祖東征，為義帝縞素，而天下歸心。自天子播越，將軍首倡義兵，徒以山東擾亂，未能遠赴關右，然猶分遣將帥，蒙險通使，雖禦難於外，乃心無不在王室，是將軍匡天下之素志也。今車駕旋軫，義士有存本之思，百姓懷感舊之哀。誠因此時，奉主上以從民望，大義也；秉至公以服雄傑，大略也；扶弘義以致英俊，大德也。天下雖有逆節，必不能為累明矣。韓暹、楊奉其敢為害！若不時定，四方生心，後雖慮之，無能及也。」操從之。
↑  《後漢紀》卷29：辛卯，操詣關貢獻，廩公卿以下。操陳韓暹、張陽之罪。暹怖，單騎奔走。上以暹、陽有翼駕還洛之功，一切勿罪。於是誅羽林郎侯折，尚書馮碩、侍中臺崇，討有罪也。封衛將軍董承、輔國將軍伏完、侍中种輯、尚書僕射鍾繇、尚書郭浦、御史中丞董芬、彭城相劉艾、左馮翊韓斌、東郡太守楊眾、議郎羅邵、伏德、趙蕤為列侯，賞有功也。追贈射聲校尉沮雋為弘農太守，死節也。（周天游註：又八月甲午朔，無辛卯。范書獻帝紀作「辛亥」，是。）
↑  《後漢紀》卷29：符節令董昭說曹操曰：「將軍興義兵以誅暴亂，朝天子，輔翼王室，此五伯之功也。已下諸將，人人殊異，未必服從。今留匡弼，事勢不便，唯有移車駕幸許耳。然朝廷播越，新還舊都，遠近企望，冀一朝獲安。今復徙車駕，不厭眾心。夫行非常之事，乃有非常之功，願將軍策其多者。」操曰：「此孤之本志也。」遂言幸許之計，上從之。
↑  《後漢紀》卷29：庚申，車駕東。楊奉自梁欲要車駕，不及。己巳，車駕到許，幸曹營。
↑  《後漢紀》卷29：丙戌，以操為司空，領車騎將軍。（周天游註：范書獻帝紀作「冬十一月丙戌，曹操自為司空」。按十一月壬戌朔，有丙戌，亦有辛卯，范書是。）辛卯，曹操征楊奉於梁，奉奔袁術。